

**Аудандық мәслихаттың 2004 жылғы 12 мамырдағы "Аудан аумағында тәртіп бұзғаны үшін әкімшілік жауаптылық белгіленетін Ережелерді бекіту туралы" N 4-6 шешіміне толықтырулар енгізу туралы**

***Күшін жойған***

Қордай аудандық мәслихатының 2005 жылдың 26 қазандағы N 16-2 шешімі. Қордай ауданының әділет басқармасында 2005 жылғы 31 қазанда 7 нөмірімен тіркелді. Күші жойылды - Жамбыл облысы Қордай аудандық мәслихатының 2009 жылғы 4 қарашадағы № 20-3 шешімімен

      Ескерту. Күші жойылды - Жамбыл облысы Қордай аудандық мәслихатының 2009.11.04 № 20-3 Шешімімен.

Қазақстан Республикасының "Қазақстан Республикасындағы жергілікті мемлекеттік басқару туралы" Заңының 6-бабының 1-тармағының 8) тармақшасына және Қазақстан Республикасының "Әкімшілік құқық бұзушылық туралы" Кодексінің 3-бабының 2-тармағы негізінде аудандық мәслихат **ШЕШІМ ЕТЕДІ:**

      Үшінші шақырылған аудандық мәслихаттың 2004 жылғы 12 мамырдағы "Аудан аумағында тәртіп бұзғаны үшін әкімшілік жауаптылық белгіленетін Ережелерді бекіту туралы" N 4-6 шешіміне (тіркелген N 1375, 2004 жылғы 30 маусымдағы аудандық "Қордай шамшырағы" - "Кордайский маяк" газеттерінде жарияланған) мынадай толықтырулар енгізілсін:

      осы шешіммен бекітілген ауданның елді мекендерін көріктендіру, жасыл желектерді күту және қорғау Ережелерінің:

      17-тармағы:

      мынадай мазмұндағы 5) тармақшамен толықтырылсын:

      "көшелердің көлік және жүргіншілер жүретін бөлігін, құрылыс салудан және жасыл желектерден бос аумақтарды, сондай-ақ ортақ пайдаланудағы орындарды қандай да болмасын қоқыстармен (темекі қалдықтарымен, бөтелкелермен, қағазбен) тұрмыстық қалдықтармен ластауға";

      мынадай мазмұндағы 6) тармақшамен толықтырылсын:

      "арнайы белгіленбеген жерлерге хабарландырулар, афишалар, құлақтандырулар, жарнамалық плакаттар, үнпарақтар және сол сияқтыларды жапсыруға тиым салынады".

*Аудандық мәслихаттың                      Аудандық мәслихаттың*

*сессиясының төрағасы                            хатшысы*

*С. Сытник                               Т. Сүгірбай*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК